Lazdijų r. Šeštokų mokyklos

direktoriaus 2018 m. vasario 7 d.

įsakymu Nr. V7-32

**LAZDIJŲ R. ŠEŠTOKŲ MOKYKLOS PAILGINTOS DIENOS GRUPĖS VEIKLOS TVARKOS APRAŠAS**

**I. BENDROSIOS NUOSTATOS**

1. Pailgintos dienos grupės (toliau – Grupė) veiklos tvarkos aprašas (toliau – Aprašas) nustato Lazdijų r. Šeštokų mokykloje (toliau – Mokykla)veikiančios pailgintos dienos grupės paskirtį, mokinių priėmimo, veiklos organizavimo, užmokesčio tvarką, reikalavimus pailgintos dienos grupės auklėtojui.
2. Grupės paskirtis – mokinių tėvų (globėjų, rūpintojų) pageidavimu po pamokų organizuoti 1-4 klasių mokinių priežiūrą, užimtumą, teikti pagalbą mokiniams atliekant namų užduotis, sudaryti sąlygas mokinių laisvalaikiui organizuoti.
3. Mokestį už mokinių priežiūrą Grupėje nustato Lazdijų rajono savivaldybės taryba ir jis skaičiuojamas remiantis Lazdijų rajono savivaldybės tarybos galiojančiais sprendimais.
4. Mokykla, steigdama Grupę ir organizuodama darbą joje, vadovaujasi Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos švietimo įstatymu, Lietuvos Respublikos Vyriausybės nutarimais, Švietimo ir mokslo ministerijos norminiais aktais, mokyklos veiklos nuostatais, Lazdijų rajono savivaldybės tarybos sprendimais, kitais teisės aktais bei šiuo Aprašu.

**II. PAILGINTOS DIENOS GRUPĖS FORMAVIMAS**

1. Grupė sudaroma iš 1-4 klasių mokinių, kurių tėvai (globėjai, rūpintojai) iki rugsėjo 1 d. Mokyklos direktoriui pateikia rašytinį prašymą.
2. Prašymai registruojami Prašymų registracijos knygoje.
3. Mokinių priėmimas į Grupę įforminamas Mokyklos direktoriaus įsakymu ir Pailgintos dienos grupės paslaugos teikimo sutartimi (pridedama).
4. Maksimalus mokinių skaičius Grupėje yra 24, o minimalus – 12.
5. Pirmumo teisę lankyti Grupę turi vaikai:
	1. iš socialiai remtinų ir rizikos grupės šeimų;
	2. važinėjantys į mokyklą autobusu;
	3. našlaičiai ir tėvų globos netekę;
	4. turintys socializacijos problemų;
	5. kurių abu tėvai (globėjai, rūpintojai) dirba.
6. Mokiniai ir jų skaičius Grupėje per mokslo metus gali kisti, atsižvelgiant į tėvų(globėjų, rūpintojų) pageidavimus, pasikeitusias jų gyvenimo aplinkybes.
7. Grupė formuojama nuo rugpjūčio 25 iki rugsėjo 1 dienos, esant laisvoms vietoms, mokiniai priimami ištisus metus.
8. Grupės veiklos priežiūrą vykdo direktoriaus pavaduotojas ugdymui.

**III. VEIKLOS ORGANIZAVIMAS PAILGINTOS DIENOS GRUPĖJE**

1. Grupės veikla organizuojama Mokyklos patalpose esančioje klasėje, sporto salėje, bibliotekoje, mokyklos kieme ir kt.
2. Grupės ugdomoji aplinka turi būti tinkamai paruošta popamokinei 1-4 klasių mokinių veiklai ir atitikti Lietuvos higienos normos HN 21:2017 „Bendrojo lavinimo mokykla. Bendrieji sveikatos saugos reikalavimai“ reikalavimus.
3. Veikla Grupėje vyksta nuo rugsėjo 1 d. iki 1-4 kl. mokinių ugdymo proceso pabaigos.
4. Grupės auklėtoju gali dirbti aukštąjį išsilavinimą ir pedagogo kvalifikaciją turintis asmuo, kuris vadovaujasi grupės auklėtojo pareigybės aprašymu ir Mokyklos vidaus tvarkos taisyklėmis.
5. Pailgintos dienos grupės auklėtojas iki rugsėjo 10 d. parengia darbo su pailginta dienos grupe veiklos programą ir planą.
6. Pailgintos dienos grupės veiklos planavimas grindžiamas Mokyklos bendruomenės numatytais tikslais ir uždaviniais, mokytojų, mokinių ir jų tėvų bendradarbiavimu, mokinių poreikiais.
7. Grupės veikla yra vientisas procesas. Jis neskaidomas į atskiras sritis ir vyksta integruotai. Užsiėmimų pobūdį ir trukmę lemia ugdymo(si ) tikslai, grupės vaikų interesai, oro sąlygos.
8. Grupėje rekomenduojami veiklos etapai: namų darbų ruoša, komunikacinė veikla, meninė veikla, pažintinė veikla, kūno kultūra ir sveikata, darbo veikla (žaidimai ir kt.).
9. Grupės veikla fiksuojama elektroniniame pailgintos dienos grupės dienyne.
10. Grupės darbo laikas yra nuo 11.00 iki 17.00 val.

**IV. PAILGINTOS DIENOS GRUPĖS FINANSAVIMAS**

1. Už mokinių priežiūrą Grupėje tėvai (globėjai, rūpintojai) moka Lazdijų rajono savivaldybės tarybos nustatytą mėnesio mokestį, kuris priklauso nuo Grupės lankymo trukmės.
2. Mokestis už mokinių priežiūrą Grupėje nemokamas:
	1. jei mokinys nelankė Grupės dėl ligos ilgiau nei dvi savaites ir pateikė gydytojo pažymą;
	2. jei septynias dienas iš eilės buvo fiksuota 20 laipsnių šalčio ar žemesnė oro temperatūra;
	3. jei šeima gauna socialinę pašalpą ir pateikė Lazdijų rajono savivaldybės administracijos Socialinės paramos skyriaus pažymą apie pašalpos skyrimą. (lengvata taikoma socialinės pašalpos skyrimo laikotarpiu, kuris nurodytas pažymoje);
	4. jei vaikas auga socialinės rizikos šeimoje ir pateikiama Lazdijų rajono savivaldybės administracijos Vaiko teisių apsaugos skyriaus pažyma.
3. Mėnesio mokestis už mokinių priežiūrą Grupėje mažinamas 50%, jeigu:
	1. šeimoje yra 3 ir daugiau mokyklinio amžiaus vaikų;
	2. vienas iš tėvų atlieka tikrąją karo tarnybą, yra įkalinimo įstaigoje ar dingęs be žinios;
	3. vaikas auga moksleivių ar studentų iki 24 m. šeimoje, kurioje vienas iš tėvų mokosi pagal bendrojo ugdymo programą ar pagal formaliojo profesinio mokymo programą, arba studijuoja aukštojoje mokykloje.
4. Pailgintos dienos grupės auklėtojas kiekvieno mėnesio paskutinę darbo dieną Lazdijų rajono savivaldybės administracijos buhalterinės apskaitos skyriaus vyresn. buhalteriui pateikia Mokyklos direktoriaus patvirtintą mokesčio už mokinių priežiūrą pailgintoje dienos grupėje apskaitos žiniaraštį.
5. Grupės auklėtojas pagal vedamą apskaitą tėvams kiekvieno mėnesio paskutinę darbo dieną išrašo ir pateikia mokesčio už mokinių priežiūrą Grupėje atsiskaitymo lapelius.
6. Mokinio tėvai (globėjai, rūpintojai) mokestį už mokinių priežiūrą Grupėje pagal gautą lapelį už praėjusį laikotarpį sumoka iki kito mėnesio paskutinės dienos.
7. Grupės auklėtojo atlyginimas yra skaičiuojamas pagal Lietuvos Respublikos Valstybės ir savivaldybių įstaigų darbuotojų darbo apmokėjimo 2017 m. sausio 17 d. įstatymo Nr. XIII-198 5 priede nustatytą pareiginės algos pastoviosios dalies koeficientą, atsižvelgiant į auklėtojo išsilavinimą, kvalifikaciją, pedagoginį darbo stažą, darbo krūvį, ir yra mokamas iš Lazdijų rajono savivaldybės biudžeto asignavimų.
8. Mokymo, kanceliarinės priemonės, žaislai Grupei yra perkama iš Lazdijų rajono savivaldybės biudžeto asignavimų arba kitų lėšų.

\_\_\_\_\_\_\_\_\_\_\_\_\_\_\_\_\_\_\_\_\_\_

Pailgintos dienos grupės veiklos tvarkos aprašo priedas

**PAILGINTOS DIENOS GRUPĖS PASLAUGOS TEIKIMO SUTARTIS**

20\_\_ m.\_\_\_\_\_\_\_\_\_\_\_\_\_\_\_\_\_\_d. Nr.\_\_\_\_\_\_\_\_

Lazdijų r. Šeštokų mokykla (toliau – Paslaugos teikėjas), kodas 190609393, atstovaujama direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal nuostatus, ir

 (vardas, pavardė)

tėvai (globėjai, rūpintojai) (reikalingą žodį pabraukti) (toliau – Paslaugos gavėjai), atstovaujantys vaikui/mokiniui \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vieno iš tėvų (globėjų) vardas, pavardė, adresas, kontaktinis telefonas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sudaro šią sutartį.

**I. SUTARTIES OBJEKTAS**

1. Paslaugos teikėjas įsipareigoja Paslaugos gavėjo sūnų/dukrą (reikalingą žodį pabraukti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio vardas, pavardė, klasė)

prižiūrėti ir organizuoti veiklą pagal mokyklos direktoriaus įsakymu patvirtintą pailgintos dienos grupės veiklos aprašą, veiklos programą ir planą.

**II. SUTARTIES ŠALIŲ ĮSIPAREIGOJIMAI**

1. Paslaugos teikėjas įsipareigoja:
	1. organizuoti veiklą vadovaujantis Lietuvos Respublikos Konstitucija, Lietuvos Respublikos švietimo įstatymu, pradinio ugdymo koncepcija, išsilavinimo standartais, Higienos normomis, kitais teisės ir steigėjo norminiais aktais, Lazdijų r. Šeštokų mokyklos nuostatais, mokyklos vidaus tvarkos taisyklėmis, mokyklos direktoriaus įsakymu patvirtintu Pailgintos dienos grupės veiklos aprašu;
	2. nuosekliai, planingai ir turiningai organizuoti veiklą, atitinkančią mokinių amžių;
	3. saugoti mokinius nuo fizinę, psichinę sveikatą žalojančių poveikių;
	4. pagal galimybes sudaryti sąlygas mokinių saviraiškos poreikiams tenkinti;
	5. teikti pagalbą mokiniams atliekant namų užduotis;
	6. užtikrinti savalaikį mokinių nuvykimą į neformaliojo švietimo užsiėmimus mokykloje;
	7. pranešti tėvams (globėjams, rūpintojams) apie mokinių savijautą, sveikatą, elgesį, veiklą pailgintos dienos grupėje;
	8. prižiūrėti mokinius ir organizuoti turiningą jų veiklą nuo \_\_\_\_\_ val. iki \_\_\_\_\_ val.
	9. mokiniams, pažeidusiems vidaus tvarkos ir mokinio elgesio taisykles, taikyti drausmines priemones, nustatytas Mokyklos vidaus tvarkos bei mokinio elgesio taisyklėse.
2. Paslaugos gavėjas įsipareigoja:
	1. laikytis Lazdijų r. Šeštokų mokyklos nuostatų, vidaus tvarkos taisyklių ir Pailgintos dienos grupės veiklos tvarkos aprašo reikalavimų;
	2. suteikti reikiamą informaciją apie vaiką/mokinį;
	3. nuolat domėtis mokinio elgesiu, veikla pailgintoje dienos grupėje;
	4. informuoti pedagogą apie mokinio neatvykimą į pailgintos dienos grupę;
	5. informuoti pedagogą telefonu apie mokinio savarankišką grįžimą namo;
	6. neleisti mokiniui nešiotis daiktų, nesusijusių su grupės veikla;
	7. atlyginti mokyklai padarytą žalą teisės aktų nustatyta tvarka;
	8. už mokinio priežiūrą pailgintos dienos grupėje sumokėti Lazdijų rajono savivaldybės tarybos sprendimu nustatytą mėnesio mokestį iki kito mėnesio paskutinės dienos;
	9. mokinį iš pailgintos dienos grupės išsivesti iki \_\_\_\_\_\_\_ val.;

**III. SUTARTIES GALIOJIMAS**

1. Sutartis sudaryta einamiesiems mokslo metams ir galioja nuo jos pasirašymo dienos.
2. Sutartis gali būti nutraukta:
	1. vienai iš šalių pareiškus apie jos nutraukimą raštu ir pilnai atsiskaičius už suteiktas paslaugas;
	2. vienašališkai, jeigu kita sutarties šalis nevykdo įsipareigojimų.

**IV. BAIGIAMOSIOS NUOSTATOS**

1. Ginčai sprendžiami derybų būdu. Šalims nepavykus taikiai susitarti, ginčai sprendžiami Lietuvos Respublikos įstatymų nustatyta tvarka.
2. Sutartis sudaryta dviem egzemplioriais, turinčiais vienodą juridinę galią (po vieną egzempliorių kiekvienai šaliai).
3. Sutarties šalių parašai:

|  |  |
| --- | --- |
| **Paslaugos teikėjas**Lazdijų r. Šeštokų mokyklaLazdijų g. 4, Šeštokai, Lazdijų r.Kodas 190609393Tel. 8 318 47219El.p. sestoku.mokykla@lazdijai.ltDirektorius(-ė) | **Paslaugos gavėjas** |